న్యూయార్క్
న్యూయార్క్ నగరం (ఆంగ్లం : New York City) (అధికారికంగా న్యూయార్క్ యొక్క నగరము) అమెరికా సంయుక్త రాష్ట్రాలు లోని అత్యధిక జనాభా మరియు జనసాంద్రత కలిగిన నగరాలలో ఒకటి. దీని మెట్రోపాలిటన్ ప్రాంతం, ప్రపంచంలోని అతిపెద్దనగరప్రాంతాలలో ఒకటిగా పరిగణింపబడుతుంది. 1970వ సంవత్సరం వరకూ ప్రపంచంలోనే అతిపెద్ద నగరంగా పరిగణింపబడుతూ వచ్చింది. జార్జి వాషింగ్టన్ కాలంలో అమెరికా ప్రథమ రాజధానిగా వర్థిల్లినది. ఓ శతాబ్దం వరకూ, ప్రపంచంలోనే అతిపెద్ద వాణిజ్య మరియు ఆర్థికకేంద్రంగా వెలుగొందింది. న్యూయార్క్ నగరం, భూగోళ నగరంగానూ, ఆల్ఫా వరల్డ్ సిటీ గానూ పరిగణింపబడుచున్నది. దీనికి కారణాలు, మీడియా, రాజకీయాలూ, విద్య, వినోద కార్యక్రమాలు, కళలు మరియు ఫ్యాషన్. ఈ నగరం విదేశీ వ్యవహారాలకూ కేంద్రంగానూ, ఐక్యరాజ్యసమితి ప్రధాన కేంద్రంగానూ యున్నది.
హ్యూస్టన్
హ్యూస్టన్ నగరంలో పలు సావత్సరీక ఉత్సవాలు జరుగుతుండగా వాటిలో ప్రధానమైనతి బ్రహ్మాండమైన జంతుసంత మరియు రోడియో. హ్యూస్టన్ నగర నిర్వహించబడుతున్న జంతుసంత మరియు రోడియో హ్యూస్టన్ మొదటి స్థానంలో ఉంది. ఇది ఫిబ్రవరి చివరలో మొదలై మార్చి ఆరంభం వరకు మొత్తం 20 రోజులు నిర్వహించబడుతుంది. నగరంలో నిర్వహించబడుతున్న 
సావత్సరీక ఉత్సవాలలో నైట్-టైం హ్యూస్టన్ ప్రైడ్ పెరేడ్ రెండవది. ఇది ప్రతిసంవత్సర జూన్ చివరి వారంలో నిర్వహించబడుతుంది. నగరంలో నిర్వహించబడే ఇతర వార్షిక ఉత్సవాలలో ముఖ్యమైనవి హ్యూస్టన్ గ్రీక్ ఫెస్టివల్, ఆర్ట్ కార్ ఫెస్టివల్, హ్యూస్టన్ ఆటో పేరేడ్ మరియు యు.ఎస్ లో అతిపెద్ద కళాసంబంధిత ఉత్సవాలలో ఐదవ స్థానంలో ఉన్నబేయీ సిటీ ఆర్ట్ షో ప్రధానమైనవి. 
హ్యూస్టన్ నగరంలో నాసాకు చెందిన "లిండన్ బి.జాన్‌సన్ స్పేస్ సెంటర్ " ఉన్న కారణంగా 1967లో స్పేస్ సిటీగా అభిమాన నామం సంపాదించుకుంది.ఇది కాక దీనికి "బేయూ సిటీ,మగ్నోలియా సిటీ,క్లచ్ సిటీ మరియూ హెచ్.టౌన్‌గా, న్యూహ్యూస్టన్ " మారుపేర్లతో ఇక్కడి స్థానికులు అభిమానంగా పిలుచుకుంటారు. 2005 హరికేన్ కాథరినా తరువాత న్యూ ఆర్లిన్ స్థానికులు ఈ నగరాన్ని విడిచి వెళ్ళారు.